Document ID: 32007D0522

KOMISJONI OTSUS,
18. juuli 2007,
millega muudetakse otsust 2006/802/EÜ seoses Rumeenias tavalise nõrgestatud elusvaktsiiniga vaktsineeritud sigadelt saadud sealihaga
(teatavaks tehtud numbri K(2007) 3418 all)
(EMPs kohaldatav tekst)
(2007/522/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Bulgaaria ja Rumeenia ühinemislepingut,
võttes arvesse Bulgaaria ja Rumeenia ühinemisakti, eriti selle artiklit 42,
võttes arvesse nõukogu 23. oktoobri 2001. aasta direktiivi 2001/89/EÜ ühenduse meetmete kohta sigade klassikalise katku tõrjeks, (1) eriti selle artikli 19 lõike 3 kolmandat lõiku,
ning arvestades järgmist:
(1)
Komisjoni 23. novembri 2006. aasta otsus, millega kiidetakse heaks kavad metssigadel esineva sigade katku likvideerimiseks ning metssigade ja seakasvatusettevõtetes peetavate sigade erakorraliseks vaktsineerimiseks nimetatud haiguse vastu Rumeenias, (2) võeti vastu klassikalise sigade katku vastu võitlemiseks liikmesriikides.
(2)
Kõnealuse otsuse artiklis 4 kiidetakse heaks 27. september 2006 Rumeenia poolt komisjonile esitatud kava seakasvatusettevõtetes peetavate sigade erakorraliseks vaktsineerimiseks sigade katku vastu tavalise nõrgestatud elusvaktsiiniga („heakskiidetud kava”).
(3)
Otsuse 2006/802/EÜ artikli 5 punktis c on sätestatud, et Rumeenia peab tagama, et sealiha, mis on saadud sigadelt, keda on vaktsineeritud tavalise nõrgestatud elusvaktsiiniga vastavalt artiklile 4, kasutatakse üksnes koduseks isiklikuks tarbimiseks või tarnitakse tootjalt väikestes kogustes otse lõpptarbijale või sama haldusüksuse kohalikule turule ega lähetata teistesse liikmesriikidesse. Nimetatud otsuse artikli 5 punktis b on niisugusele sealihale ette nähtud erimärgistus.
(4)
Heakskiidetud kava näeb ette, et mittekutselistest kasvatusettevõtetest pärit kodusigade ning nendest sigadest saadud liha, lihatoodete ja kõrvalsaaduste liikumine on keelatud, välja arvatud päritolufarmis koduseks tarbimiseks. Kui see on asjakohane, võib elusloomadega kaubelda, kuid üksnes kohalikul turul.
(5)
3. mail 2007 esitas Rumeenia komisjonile heakskiidetud kava muudatuse. Heakskiidetud kava muudetud versioonis on teatavatel tingimustel, kui erakorraline vaktsineerimine tavalise nõrgestatud elusvaktsiiniga on toimunud kooskõlas otsuse 2006/802/EÜ artikliga 4, lubatud väikestest või mittekutselistest seakasvatusettevõtetest pärit sigade vedu otse seakasvatusettevõttega samas maakonnas asuvasse tapamajja või kui selles maakonnas tapamaja ei ole, siis naabermaakonnas asuvasse tapamajja.
(6)
Lisaks sellele on Rumeenia taotlenud ajutist erandit otsuse 2006/802/EÜ artikli 5 punktist c kuni 31. augustini 2007, et ta võiks turustada niisugustelt sigadelt saadud sealiha maakonna piires, võttes arvesse, et valla või linna piires on piisava kohaliku turu leidmisel tekkinud suuri raskusi.
(7)
Heakskiidetud kava muudatus ja otsuse 2006/802/EÜ artikli 5 punktist c erandi tegemise taotlus on vastavuses eesmärgiga kaotada Rumeenias klassikaline sigade katk. Loomatervishoiu huvides tuleks erand siiski kehtestada teatavate tingimustega; eelkõige tuleks kõnealune sealiha märgistada erimärgisega, et tagada selle täielik jälgitavus, ning et seda ei tohiks saata teistesse liikmesriikidesse.
(8)
Seetõttu tuleks otsust 2006/802/EÜ vastavalt muuta.
(9)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2006/802/EÜ muudetakse järgmiselt.
1.
Artikkel 4 asendatakse järgmisega:
„Artikkel 4
Kava seakasvatusettevõtetes peetavate sigade erakorraliseks vaktsineerimiseks klassikalise katku vastu tavalise nõrgestatud elusvaktsiiniga
Käesolevaga kiidetakse heaks Rumeenia poolt 27. septembril 2006 komisjonile esitatud kava, mida on muudetud 3. mail 2007 komisjonile esitatud muudatusega ning mis käsitleb seakasvatusettevõtetes peetavate sigade erakorralist vaktsineerimist klassikalise sigade katku vastu tavalise nõrgestatud elusvaktsiiniga lisa punktis 4 sätestatud piirkonnas.”
2.
Lisatakse artikkel 5a järgmises sõnastuses:
„Artikkel 5a
Erand artikli 5 punktis c sätestatud tingimusest
1. Erandina artikli 5 punktist c võib Rumeenia lubada artikli 4 kohaselt vaktsineeritud sigadelt saadud sealiha turustamist kohalikul turul samas maakonnas, kus asub nende sigade päritoluettevõte, tingimusel et:
a)
liha on tapamajas registreeritud vastavalt pädeva asutuse juhistele;
b)
seda on hoitud ja ladustatud eraldi muust sealihast, mis ei kuulu käesoleva artikli alla;
c)
see kannab spetsiaalset tervise- või eraldusmärgistust, mis:
i)
erineb artikli 5 punktis b osutatud märgistusest;
ii)
ei ole segiaetav otsuse 2006/779/EÜ artiklis 4 osutatud ühenduse templiga;
d)
liha võib saata üksnes sigade päritolufarmiga samas maakonnas asuvatesse ettevõtetesse;
e)
lihaga on kaasas ametliku veterinaari väljastatud tõend, milles on märgitud sealiha päritolu, identifitseerimisandmed ja sihtkoht.
2. Lõikes 1 osutatud sealiha ei saadeta teistesse liikmesriikidesse.”
Artikkel 2
Rumeenia võtab käesoleva otsuse täitmiseks vajalikud meetmed ning avaldab need. Ta teavitab komisjoni nendest viivitamata.
Artikkel 3
Artikli 1 lõiget 2 kohaldatakse alates 31. augustist 2007.
Artikkel 4
Käesolev otsus on adresseeritud liikmesriikidele.
Brüssel, 18. juuli 2007

Labels: 4
17
0
3
7
6
18
15